દેશ સ્વતંત્ર થયો તે સમયના ભારતમાં ભણતરના પાંખાં પ્રમાણની સામે બન્ને ભાઈઓએ મેળવેલી ઉચ્ચ પદવી જોતાં કોઈ મોટી બહુરાષ્ટ્રીય કંપની (Multi National Company)માં જોડાઈ જવાનો અને કમાણીની દ્રષ્ટીએ ફળદ્રૂપ એવો એકમાત્ર વિકલ્પ તેમના માટે ખુલ્લો હતો. આર્થિક તેમજ ઔદ્યોગિક રીતે અતિ પછાત એવા બહુમતી આદિવાસી વસતી ધરાવતા પંચમહાલ જિલ્લામાં આવેલા વતન ગોધરામાં તો એમને તેમના બરનું કામ મળવું મુશ્કેલ નહીં શક્ય જ નહોતું.